 НАРОДНО ЧИТАЛИЩЕ „ ПРОБУДА 1907”с. БИКОВО

**ДОКЛАД ЗА ТВОРЧЕСКА И АДМИНИСТРАТИВНА ДЕЙНОСТ НА НЧ”ПРОБУДА 1907”**

**с. БИКОВО, общ. СЛИВЕН ЗА 2023г.**

 **УВАЖАЕМИ ЧЛЕНОВЕ,**

 Изминалата 2023г. бе още по динамична и ползотворна от предходните няколко години. По отношение на културно масовата и други видове дейности на читалището, постигнахме много успехи.

 Отчитам, че отново се справихме блестящо с голяма част от поставените задачи. Благодарение на общите ни усилия успяхме да превъзмогнем всички трудности, да преминем през много препятствия и надградим постигнатото през годините. След дълги преследвания и проверки, породени от множество сигнали и предявени искове за прекратяване на читалището, най-накрая получихме признанието от Върховна Касационна Прокуратура а именно:

 цитирам – „При проверката не е установена трайна невъзможност на Читалището да действа и да осъществява същинската си дейност за продължителен период от време. Напротив, налице са данни, че културно-просветната дейност на Читалището се извършва постоянно и успешно”.

 През 2023г. за времето от 30.01 до 21.07 /общо шест месеца/ беше извършена поредната проверка от Национална Агенция за Приходите – Териториална Дирекция Бургас. През проверявания период 01.01.2018 до 31.12.2022г. за пореден път не са установени нарушения на данъчното и осигурително законодателство, няма изискуеми задължения, не са установени различия по фондовете, коректно са подадени всички данни, всичко е правилно начислено и декларирано.

 Не на последно място едно от най-същественото за нас постижение е решение №50023 от 06.07.2023г. на Върховен Касационен Съд, който отменя решенията на СлОС и БАС и осъжда Прокуратурата на Република България да заплати на НЧ”Пробуда 1907” с. Биково разноските за всички инстанции в размер на 960.00 лв.. Така изнесените заключения от Върховния Касационен Съд, свързани със иска на прокуратурата за поредната отмяна на общо събрание, е победа не само за нас, а и за всички читалища в страната. Част от средствата бяха използвани за ремонт на площадката пред входа на читалището. От мое и от ваше име, благодаря на адв. Мария Божкова и секретарката Мария Михайлова за положените усилия, постоянството и многобройните битки, с които бранят, защитават и запазват доброто име на нашето читалище. Благодаря и на всички Вас за подкрепата, и че сте част от това велико творение на нашите предци, наречено „Народно Читалище”!

Библиотечното и информационно обслужване за 2023г. е следното:

 - библиотечен фонд към 31.12.2023г. - 6368

 - набавени библиотечни единици за 2023г. - 69

 - отчислени библиотечни единици за 2023г. - 0

 - брой читателски и други посещения за 2023г. - 2407

 а/за дома - 216

 б/в читалня - 2191

- брой регистрирани читатели за 2023г. - 14

**Любителско художествено творчество:**

Самодейните състави достойно се представиха на два национални и два регионални събора и спечелиха следните награди:

* Фолклорен събор Кермен 2023г.- 3-та награда за обичай;
* Петропавловски събор 2023г.- 1-ва награда носител на плакет и удостоени със званието лауреат от акад. Крум Георгиев;
* Тракийски Фолклорен Събор Богородична стъпка 2023г.- носител на плакет и диплом за принос в съхраняването и популяризирането на традиционната култура;
* Зимни празници в Мечкарево 2023г.- 1-ва награда за фрагмент от обичай и 1-ва награда за обреден хляб.

Благодаря на всички културни деятели /самодейци/ и дарители, довели и допринесли за популяризирането на местните традиции и обичаи. Спечелването на тези награди са доказателство за вашата упоритост и труд, всеотдайност и постоянство.

**През 2023г. бяха организирани и проведени следните изяви:**

* 21-ви януари – Бабинден - обичай и творческа среща с поета Атанас Атанасов. Гости на тържеството бяха поетесите Валентина Димитрова и Милена Митева,
* 14-ти феврури – Трифон Зарезан с обичай,
* 1-ви март – вързване на мартеници,
* 3-ти март – полагане на венци и цветя пред паметниците с кратка програма,
* 8-ми март - с тържество и кулинарен конкурс,
* 22-ри март – с тържество,
* Организиране на Великденски конкурс за рисунка,
* 1-ви май – сбирка,
* 24-май – литературно четене,
* 1-ви юни – зарадвахме децата с книжки, боички, тебешири и др.,
* През месец септември грандиозен концерт посветен на денят на съединението, с участието на Тодор и Донка Кожухарови, орк. Южни ритми и мъжка танцова формация „Димитров”,
* Проведохме поредните спортни състезания с много игри и забавления. Близо 80 участника /малки и големи/ взеха участие в състезанията,
* 22- септември – литературно четене,
* 1-ви ноември – с тържество,
* 21-ноември – с тържество,
* 30-ти ноември – с тържество,
* На 6-ти декември – кулинарна изложба под наслов „ Никулденски гозби по селски”,
* На 17-ти декември - изява на певческата група „Боалийки”,
* 20-ти декември – сбирка,
* Зарадвахме децата с коледни торбички и лакомства,
* 29-ти декември – общоселско коледно тържество с много веселие и томбола.

 Проведохме едно редовно годишно-отчетно общо събрание, девет заседания на Читалищното Настоятелство и Проверителната Комисия.

 И отново искам да Ви припомня за нужните ремонтни дейности по читалищната сграда:

1. Покривът е в окаяно състояние, нужните средства за неговия ремонт са огромни и без чужда помощ, няма как да бъде осъществен. Въпрос на време и атмосферни условия е пропадането на покривната конструкция от северната страна на сградата. Когато вали дъжд по стълбището се стича вода, която едва успяваме да събираме и отстраняваме;
2. Кърпене на таван, саниране, измазване, подмяна на дограмата в две помещения и два коридора на втория етаж, и стълбището водещо към тях. През покрива и липсващия таван и на двете помещения протече вода в стаите. Поради теча на първия етаж мазилката от тавана се рони. Течове има и на други места в сградата на читалището;
3. Ремонт и подмяна на голяма част от ел. инсталацията;

 Години наред сме подавали писмено нужните ремонтни дейности към Община Сливен, но до този момент не са предприети никакви действия от тяхна страна.

 Уважаеми членове,

 С дълбоко чувство на благодарност се прекланям за подкрепата и помощта, която ни оказахте с подготовката и провеждането на празничния концерт „Хоро на мегдана” с участието на Тодор и Донка Кожухарови, орк. Южни ритми и прекрасните изпълнители от Формация „Димитров”. Благодаря на всички участници в Инициативния комитет оглавен от секретаря Мария Михайлова. Благодаря на Добри Колев за организацията по събиране на дарения подпомагащи осъществяването на поставените цели. От името на изпълнителните органи на НЧ“Пробуда 1907“ с. Биково в навечерието на този свят обичай, отново искаме прошка – **ако сме Ви обидили с нещо, молим да ни простите. Простено да е и на Вас!**

 Вярвам, че всички заедно ще продължаваме да защитаваме доброто име на нашето читалище, да работим, да го запазим и съхраним за идните поколения.

Благодарим Ви за доверието и да си пожелаем успешна и творческа 2024 година.

 Написал доклада Стоянка Иванова Михова – \_\_\_\_\_\_\_\_\_\_\_\_\_

 Председател на НЧ”Пробуда 1907” с. Биково

14.02.2024г.

 НАРОДНО ЧИТАЛИЩЕ „ ПРОБУДА 1907”с. БИКОВО

**Членове на настоятелството**

|  |  |
| --- | --- |
| Име и фамилия | Стоянка Михова - Председател |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Начало на мандата | 1 | 1 | 0 | 3 | 2 | 0 | 2 | 2 | Край на мандата | 1 | 1 | 0 | 3 | 2 | 0 | 2 | 5 |

|  |  |
| --- | --- |
| Име и фамилия | Илка Георгиева |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Начало на мандата | 1 | 1 | 0 | 3 | 2 | 0 | 2 | 2 | Край на мандата | 1 | 1 | 0 | 3 | 2 | 0 | 2 | 5 |

|  |  |
| --- | --- |
| Име и фамилия | Добри Добрев |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Начало на мандата | 1 | 1 | 0 | 3 | 2 | 0 | 2 | 2 | Край на мандата | 1 | 1 | 0 | 3 | 2 | 0 | 2 | 5 |

|  |  |
| --- | --- |
| Име и фамилия | Софка Михайлова |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Начало на мандата | 1 | 1 | 0 | 3 | 2 | 0 | 2 | 2 | Край на мандата | 1 | 1 | 0 | 3 | 2 | 0 | 2 | 5 |

|  |  |
| --- | --- |
| Име и фамилия | Гергана Иванова |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Начало на мандата | 1 | 1 | 0 | 3 | 2 | 0 | 2 | 2 | Край на мандата | 1 | 1 | 0 | 3 | 2 | 0 | 2 | 5 |

**Членове на проверителната комисия**

|  |  |
| --- | --- |
| Име и фамилия | Димитър Иванов |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Начало на мандата | 1 | 1 | 0 | 3 | 2 | 0 | 2 | 2 | Край на мандата | 1 | 1 | 0 | 3 | 2 | 0 | 2 | 5 |

|  |  |
| --- | --- |
| Име и фамилия | Радка Недялкова |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Начало на мандата | 1 | 1 | 0 | 3 | 2 | 0 | 2 | 2 | Край на мандата | 1 | 1 | 0 | 3 | 2 | 0 | 2 | 5 |

|  |  |
| --- | --- |
| Име и фамилия | Дина Атанасова |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Начало на мандата | 1 | 1 | 0 | 3 | 2 | 0 | 2 | 5 | Край на мандата | 1 | 1 | 0 | 3 | 2 | 0 | 2 | 5 |